[{"text_idx": "#000002", "text": "Prosiect Adfer o Gyfnod y Rhaglywiaeth"}, {"text_idx": "#000003", "text": "Sgowtiaid, yr Urdd a grwpiau dan arweiniad"}, {"text_idx": "#000004", "text": "Mae ein rhaglenni Cyfnod Allweddol Tri wedi\u2019u cynllunio\u2019n arbennig i gefnogi a gwella\u2019r dysgu o GTPM, y Fframwaith Sgiliau, ac ADCDF, a hynny trwy gyfrwng y profiad o ddysgu gweithredol. Mae gennym hefyd ddarpariaeth ar gyfer cefnogi Bagloriaeth Cymru ar wahanol lefelau ac ar gyfer athrawon sy\u2019n dod a\u0302 grwpiau hunan-arweiniol. Gellir mabwysiadu ein holl raglenni er mwyn cwrdd ag anghenion eich grw\u0302p."}, {"text_idx": "#000005", "text": "Creu darnau dros dro o gelf amgylcheddol sy\u2019n helpu disgyblion i feddwl am fyd natur a\u2019u lle nhw fel rhan ohono. Wedi\u2019u hysbrydoli gan waith artistiaid fel Tim Pugh ac Andy Goldsworthy, bydd disgyblion yn cael y cyfle i gynllunio ac adeiladu darn o gelf gan ddefnyddio deunydd naturiol, deunydd a ganfyddwyd o amgylch yr Ardd. Ry\u2019n ni\u2019n annog disgyblion a\u2019u hathrawon i ddod a\u0302\u2019u camera\u0302u er mwyn cymryd lluniau o\u2019r darnau hyn a darnau celf eraill o amgylch yr Ardd."}, {"text_idx": "#000006", "text": "Gan ddefnyddio miscroscopeg a dyraniad blodau, gallwch archwilio\u2019r prif gamau yng nghylch bywyd planhigion blodeuol, gan gynnwys holl agweddau peillio, ffwythlonni ac egino. Dilynwch dyfiant eginblanhigion, o\u2019r camau llystyfol i aeddfedrwydd, cynhyrchu blodau, ffurfio hadau a gwasgaru."}, {"text_idx": "#000007", "text": "Archwilio annibyniaeth organebau drwy archwilio ein hecosystemau dw\u0302r croyw. Trwy gasglu ac adnabod anifeiliaid dw\u0302r croyw o\u2019n pyllau chwilota, gall disgyblion ddarganfod sut mae gwahanol anifeiliaid yn symud, anadlu a bwydo. Bydd y wybodaeth a gesglir gan ddisgyblion, ynghyd a\u0302\u2019r deunydd a ddarperir gennym ni, yn galluogi\u2019r dosbarthiadau i ddychwelyd i\u2019w hysgolion, lle y gallan nhw adeiladu cadwyni a gweoedd bwyd, adeiladu pyramidau ecolegol a diagramau llifo syml."}, {"text_idx": "#000008", "text": "Archwilio ein Ty\u0302 Gwydr Mawr, ty\u0302 trofannol a gerddi addurniadol, er mwyn darganfod sut mae planhigion wedi addasu er mwyn goroesi hinsoddau gwahanol."}, {"text_idx": "#000009", "text": "Yn un o\u2019n stafelloedd dosbarth ac ar ein Gwarchodfa Natur Genedlaethol a fferm organig, cyflwynir disgyblion i eiriau allweddol ecoleg, a dangosir iddynt sut i samplo a mesur planhigion yn y gwyllt, a sut i ddod o hyd ac adnabod arwyddion o anifeiliaid. Bydd disgyblion hefyd yn edrych ar sut y mae gwahanol anifeiliaid yn bwydo, a sut y mae popeth byw yn gyd-ddibynnol trwy gadwyni a gweoedd bwyd."}, {"text_idx": "#000011", "text": "Darganfod hanes meddyginiaeth a ro\u0302l bwysig planhigion yn yr hanes hwn. Bydd disgyblion yn darganfod y prif drobwyntiau diwylliannol a gwyddonol, o gyfnod y canol oesoedd i\u2019r cyfnod modern, sydd wedi arwain at iacha\u0301u clefydau, a gwell ddealltwriaeth o\u2019r angen i hyrwyddo iechyd da. Gan ddefnyddio Meddygon Myddfai, Neuadd yr Apothecari a\u2019r Ardd ei hun, bydd cyfle i archwilio datblygiad meddygaeth drwy\u2019r oesau."}, {"text_idx": "#000013", "text": "Mae\u2019r gweithdy heriol hwn yn archwilio agweddau gwahanol o gynaliadwyedd, y materion y mae eu hangen inni ymrwymo a\u0302 nhw a sut y gallwn ni i gyd wneud gwahaniaeth i\u2019n dyfodol cynaliadwy. Mae\u2019n pwysleisio i ddisgyblion bod eu penderfyniadau nhw\u2019n cyfrif."}, {"text_idx": "#000015", "text": "Caiff disgyblion y cyfle i archwilio ffynonellau egni amgen mae\u2019r Ardd yn defnyddio i leihau ein heffaith ar y Ddaear ac i gymryd rhan mewn arbrofion ymarferol drwy ddefnyddio technolegau amgen i gynhyrchu pw\u0302er. Y byddwn yn rhoi\u2019r her i ddisgyblion i feddwl am y dewision pob dydd y gallent wneud yn yr ysgol a gartref i ymuno a\u0302 ni i geisio byw yn fwy cynaliadwy. Cafodd yr offer sy\u2019n cyflenwi\u2019r rhaglen hon ei brynu gan gyllid o Sefydliad Ffiseg Cymru."}, {"text_idx": "#000016", "text": "Bydd y rhaglen hon yn codi ymwybyddiaeth disgybl am faterion lleol a byd-eang, yn lleol ac yn amgylcheddol, sy\u2019n effeithio\u2019r bwyd ry\u2019n ni\u2019n ei brynu. Gan ddefnyddio casgliadau planhigion economaidd yr Ardd, bydd disgyblion yn darganfod ble a sut y mae bwyd yn cael ei gynhyrchu, ac yn cael eu cymell i feddwl am ddewisiadau moesegol ac amgylcheddol sydd ar gael iddynt."}, {"text_idx": "#000017", "text": "Beth yw e, a pham ddylwn ni ymrwymo ag e? Gan ddefnyddio casgliadau planhigion yr Ardd, bydd y gweithdy heriol hwn yn cysylltu\u2019r cynhyrchwyr a\u0302\u2019r cwsmer, ac yn delio a\u0302 materion fel anghydraddoldeb, marchnadoedd byd-eang, a phw\u0302er y cwsmer. Mae\u2019n archwilio\u2019n weithredol y cysyniad o \u2018Meddwl yn Fyd-Eang, Gweithredu\u2019n Lleol\u2019."}, {"text_idx": "#000018", "text": "Edrych ar wahanol agweddau o\u2019r broses ddylunio wrth i chi weithio fel ti\u0302m er mwyn gwneud rafft, gan ddefnyddio deunyddiau naturiol a ganfyddir yn yr Ardd, rafft fydd yn cario grawnwin i lawr y ffrwd 200 medr, a\u2019i ddiogelu rhag cael ei wasgu\u2019n sudd."}, {"text_idx": "#000021", "text": "Cysylltwch a\u0302 Kay yn yr Adran Addysg os gwelwch yn dda, er mwyn holi am neu drefnu ymweliad."}, {"text_idx": "#000024", "text": "Rhaglennu sy\u2019n gysylltiedig a\u0302\u2019r cwricwlwm sy\u2019n canolbwyntio a ADCDF a GTPM\nDewch ar gwrs yn yr Ardd ac fe gewch eich ysbrydoli"}]